PATVIRTINTA

Raseinių r. Ariogalos gimnazijos direktoriaus 2023 m. spalio 4 d. įsakymu Nr.V-260

**RASEINIŲ R. ARIOGALOS GIMNAZIJOS**

**IŠVYKŲ, EKSKURSIJŲ IR KITŲ TURIZMO RENGINIŲ ORGANIZAVIMO APRAŠAS**

1. **BENDROSIOS NUOSTATOS**

1. Išvykų, ekskursijų ir kitų turizmo renginių organizavimo aprašas (toliau – aprašas) nustato mokinių turizmo renginių (žygių, išvykų, ekskursijų, sąskrydžių, varžybų, vykimų) (toliau – turizmo renginiai) organizavimo tvarką Raseinių r. Ariogalos gimnazijoje (toliau – Gimnazijoje) ir yra parengtas vadovaujantis Lietuvos Respublikos Švietimo ir mokslo ministro patvirtintu vaikų turizmo renginių organizavimo aprašu (2005 m. kovo 1 d. įsakymu Nr. ISAK -330) bei kitais susijusiais teisės aktais.

2. Aprašo tikslas – reglamentuoti mokinių turizmo renginių organizavimą, vykdymą ir laiduoti renginiuose dalyvaujančių vaikų saugumą.

3. Aprašas taikomas klasių vadovams, kuratoriams ir mokytojams, organizuojantiems ir vykdantiems mokinių iki 18 metų imtinai išvykas, ekskursijas ir kitus turizmo renginius Lietuvos Respublikos teritorijoje ir už jos ribų.

4. Mokinių grupės, naudodamosi visuomeniniais, vandens keliais, keliaudamos draustiniais ar kitomis riboto lankomumo teritorijomis, privalo vadovautis saugaus eismo taisyklėmis, nustatytomis šiems keliams ir teritorijoms.

5. Apraše vartojamos sąvokos:

**ekskursija** – trumpiau kaip parą trunkantis turistinių ir pažintinių objektų lankymas nustatytu maršrutu ugdymo tikslais, kurį vykdo gidas arba mokytojas;

**gidas** – asmuo, kuris suteikia specialią informaciją apie lankomus muziejus, meno galerijas, gamtos, kultūros, mokslo, parodų ar kitus objektus arba vietoves;

**išvyka** – organizuotas gimnazistų grupių keliavimas į numatytą turizmo objektą panaudojant transporto priemones;

**sąskrydis** – organizuotas gimnazistų susibūrimas gamtinėje aplinkoje (stovyklavietėje) poilsio ar ugdymo tikslais;

**turizmo renginio vadovas** – asmuo, turintis tinkamą pasirengimą, organizuojantis pasiruošimą turizmo renginiui ir jam vadovaujantis;

**turistinė stovykla** – trumpalaikio mokinių poilsio organizavimas rekreacinėje teritorijoje įrengtoje stovyklavietėje;

**varžybos** – organizuotas mokinių (jų grupių) rungtyniavimas ugdymo tikslais;

**žygis** – įvairios trukmės ugdymo tikslais organizuotas keliavimas nustatytu maršrutu pėsčiomis ar naudojant įvairias priemones;

**turizmo renginys –** trumpalaikė neformaliojo švietimo programos (gali būti sudedamoji formaliojo ir neformaliojo švietimo programos) dalis (ekskursijos, išvykos, sąskrydžiai, žygiai, turistinė stovykla, įvairūs vykimai (į konkursus, olimpiadas, varžybas, konferencijas ir kt.), vykdoma keičiant vietą pažintiniais, rekreaciniais ir sportiniais tikslais;

**vykimas į varžybas, konkursus, olimpiadas, konferencijas ir kt. -** organizuotas mokinių grupių keliavimas į kitų institucijų ar mokslo įstaigų renginio vykdymo vietą pėsčiomis, panaudojant viešojo, asmeninio ar mokyklinio transporto priemones.

6. Kitos apraše naudojamos sąvokos atitinka Lietuvos Respublikos švietimo įstatyme (Žin., 1991, Nr. 23-593; 2011, Nr. 38-1804) vartojamas sąvokas.

**II. TURIZMO RENGINIŲ PROGRAMOS**

7. Turizmo renginių programos rengiamos vadovaujantis Bendrųjų iš valstybės ir savivaldybių biudžetų finansuojamų neformaliojo švietimo programų kriterijų aprašu, patvirtintu Lietuvos Respublikos švietimo ir mokslo ministro 2004 m. birželio 18 d. įsakymu Nr. ISAK – 991 (Lietuvos Respublikos švietimo ir mokslo ministro 2011 m. liepos 5 d. įsakymo Nr. V-1214 redakcija) (Žin., 2004, Nr. 98-3663; 2011, Nr. 88-4219).

8. Vykstant į sportines varžybas, konkursus, olimpiadas, konferencijas ir kt., vykstančias kitose institucijose ar mokslo įstaigose, atsakingas mokytojas rengia dokumentus: priedai 1, 2, 3.

9. Vykstant į žygį, ekskursiją, išvyką, sąskrydį ir kt. (arba jas organizuojant), atsakingas mokytojas rengia dokumentus: priedai 1, 2, 3.

10. Turistinės stovyklos programos rengiamos pagal Vaikų socializacijos programų rėmimo konkurso tvarkos aprašą, patvirtintą Lietuvos Respublikos švietimo ir mokslo ministro 2007 m. gegužės 2 d. įsakymą Nr. ISAK-805 (Žin., 2007, Nr. 4-1910; Nr. 2008, Nr. 10-359, Nr. 31-1091, Nr. 135-5273).

**III. IŠVYKŲ, EKSKURSIJŲ IR KITŲ TURIZMO RENGINIŲ ORGANIZAVIMAS IR DALYVIŲ SAUGUMO UŽTIKRINIMAS**

11. Išvykose, ekskursijose ir kituose turizmo renginiuose dalyvaujama šiame apraše nustatyta tvarka (sąskrydžiuose, varžybose – šių renginių nuostatuose numatyta tvarka).

12. Mokiniai, nepriskirti pagrindinei medicininei fizinio pajėgumo grupei arba turintys specialiųjų ugdymosi poreikių, dviejų dienų ir ilgiau trunkančiuose turizmo renginiuose gali dalyvauti tik su gydytojo leidimu.

13. Mokinių grupei, dalyvaujančiai turizmo renginiuose, gimnazijos direktorius skiria turizmo renginio vadovą. Didesnėms nei 15 mokinių grupėms skiriamas ir lydintis asmuo.

14. Direktoriaus pavaduotojas ugdymui, atsakingas už neformalųjį švietimą, siekdamas užtikrinti turizmo renginių dalyvių saugumą, suderina parengtą programą;

15. Gimnazijos direktorius, siekdamas užtikrinti turizmo renginių dalyvių saugumą:

15.1. priima sprendimą dėl turizmo renginio vykdymo;

15.2. priima sprendimą dėl mokyklinio geltonojo autobuso panaudojimo (esant reikalui);

15.3. už gerą programos vykdymą gali paskatinti turizmo renginio vadovą ir mokinius;

15.4. už programos vykdymo pažeidimus turizmo renginio vadovą gali nubausti drausmine tvarka.

16. Turizmo renginiai į užsienį organizuojami vadovaujantis šio aprašo 17 punkte nurodyta tvarka, o taip pat:

16.1. vykstant į Šengeno erdvei priklausančias šalis, mokinys privalo turėti pasą arba asmens tapatybės kortelę;

16.2. vykstant į Šengeno erdvei nepriklausančias šalis, mokinių turizmo renginys organizuojamas vadovaujantis Vaiko laikino išvykimo į užsienio valstybes, nepriklausančias Šengeno erdvei, tvarkos aprašu, patvirtintuLietuvos Respublikos Vyriausybės 2002 m. vasario 28 d. nutarimu Nr. 302 (Lietuvos Respublikos Vyriausybės  2007 m. balandžio 25 d. nutarimo Nr. 414 redakcija) (Žin., 2002, Nr. 23-858; 2007, Nr. 49-1895; 2008, Nr. 85-3375).

**IV. TURIZMO RENGINIO VADOVO PAREIGOS**

17. Turizmo renginio vadovas:

17.1. gimnazijos direktoriui davus leidimą, teikia prašymą (1 priedas) ne mažiau kaip prieš 3 darbo dienas iki turizmo renginio pradžios (per DVS sistemą), parengia turizmo renginio programą ir pateikia direktoriaus pavaduotojui ugdymui, atsakingam už neformalųjį švietimą, suderinimui (priedas 2);

17.2. numato detalų maršrutą (atsižvelgia į dalyvių amžių, jų pasirengimo lygį ir fizinę būklę), išvykimo, grįžimo bei išlaipinimo vietą (nakvynės vietą) ir laiką;

17.3. veda saugaus elgesio instruktažą, supažindindamas grupės narius su pirmosios pagalbos teikimu ir naudojimusi pirmosios pagalbos vaistinėle, sanitarijos-higienos, saugaus eismo taisyklėmis, aplinkosaugos, priešgaisrinės saugos bei maudymosi reikalavimais (4 priedas);

17.4. Parengtus dokumentus (1, 2 priedai) pateikia raštinės vedėjai ne mažiau nei likus 3 darbo dienoms iki turizmo renginio pradžios;

17.5. Turizmo renginio vadovas vadovaujasi klasių vadovų turimais tėvų sutikimais (3 priedas). Apie vykdomą turizmo renginį prieš 5 dienas informuoja mokinių tėvus elektroniniame dienyne Tamo;

17.6. vykstant į turizmo renginį privalo turėti direktoriaus įsakymo kopiją, mokinių sąrašą su parašais (2 priedas);

17.7. vadovaudamasis patvirtintu turizmo renginio aprašu, užtikrina mokinių saugumą renginio metu, moka suteikti pirmąją medicininę pagalbą;

17.8. susidarius situacijai, gresiančiai mokinių saugai, pakeičia maršrutą, sustabdo arba nutraukia turizmo renginio vykdymą;

17.9. įvykus nelaimingam atsitikimui skubiai praneša greitosios medicinos pagalbos tarnybai, informuoja policiją, tėvus.

**V. TURIZMO RENGINIŲ DALYVIŲ PAREIGOS**

18. Turizmo renginiuose dalyvaujantys mokiniai:

18.1. susipažįsta su turizmo renginio organizavimo tvarka ir saugos reikalavimais, pasirašo turizmo renginiuose dalyvaujančių mokinių saugos instruktavimų lape (2 priedas);

18.2. prieš turizmo renginį pasiskirsto pareigomis, užduotimis ir kt.;

18.3. privalo laikytis kultūringo elgesio normų, sanitarijos – higienos, priešgaisrinės saugos, aplinkosaugos, kelių eismo taisyklių, maudymosi reikalavimų, vykdyti turizmo renginio vadovo(-ų) nurodymus.

**VI. MAUDYMOSI REIKALAVIMAI**

19. Turizmo renginiuose maudytis galima tik sveikatingumo, higienos, o ne sporto tikslais.

20. Vykdant turizmo renginius maudymosi vieta parenkama iš anksto. Maudytis leidžiama tik paplūdimiuose ir kitose nustatyta tvarka įrengtose maudymosi vietose vadovaujantis Lietuvos higienos normos HN 79:2010 „Vaikų vasaros poilsio stovykla. Bendrieji sveikatos saugos reikalavimai”, patvirtintais Lietuvos Respublikos sveikatos apsaugos ministro 2010 m. rugsėjo 7 d. įsakymu Nr. V-765 (Žin., 2010, Nr. 108-5567) reikalavimais.

21. Maudymosi plotą privalo žinoti visi besimaudantieji.

22. Maudomasi tik turizmo renginio vadovui leidus ir jam stebint.

23. Vienu metu gali maudytis ne daugiau kaip 8 mokiniai. Maudymosi metu turizmo renginio vadovui reikia būti labai atidžiam.

24. Maudymosi metu draudžiama be reikalo šūkauti, nes šauksmas yra pagalbos prašymo signalas.

**VII. MOKYKLINIO GELTONOJO AUTOBUSO NAUDOJIMAS MOKINIŲ TURIZMO RENGINIAMS**

25. Mokyklinį geltonąjį autobusą mokinių turizmo renginiams galima naudoti vadovaujantis Raseinių r. Ariogalos gimnazijos mokyklinio geltonojo autobuso naudojimo tvarkos aprašu.

**VIII. RENGINIŲ PROGRAMŲ FINANSAVIMAS**

26. Renginiai finansuojami teisės aktų nustatyta tvarka.

27. Turistinės stovyklos programos gali būti finansuojamos pagal Vaikų socializacijos programų rėmimo konkurso tvarkos aprašą.

\_\_\_\_\_\_\_\_\_\_\_\_\_\_\_\_\_\_\_\_\_\_\_